**Projektas**

**LIETUVOS RESPUBLIKOS ŽEMĖS ŪKIO MINISTRAS**

**ĮSAKYMAS**

**DĖL** **LIETUVOS ŽEMĖS ŪKIO IR KAIMO PLĖTROS 2023–2027 M. STRATEGINIO PLANO SEKTORINIŲ INTERVENCINIŲ PRIEMONIŲ BITININKYSTĖS SEKTORIUJE**  **ĮGYVENDINIMO TAISYKLIŲ PATVIRTINIMO**

2022 m. Nr. 3D-

Vilnius

Vadovaudamasis Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 „Dėl Lietuvos Respublikos žemės ūkio ministerijos nuostatų patvirtinimo“, 14.1 papunkčiu, Lietuvos Respublikos Vyriausybės 2022 m.               d.  nutarimu Nr.     „Dėl valstybės institucijų ir įstaigų, savivaldybių ir kitų juridinių asmenų, atsakingų už Lietuvos žemės ūkio ir kaimo plėtros 2023–2027 metų strateginio plano įgyvendinimą, paskyrimo“, atsižvelgdamas į 2021 m. gruodžio 2 d. Europos Parlamento ir Tarybos reglamento (ES) Nr. 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, 2021 m. gruodžio 7 d. Komisijos deleguotasis reglamento (ES) 2022/126, kuriuo Europos Parlamento ir Tarybos reglamentas (ES) 2021/2115 papildomas tam tikroms intervencinių priemonių rūšims, kurias valstybės narės nurodė pagal tą reglamentą parengtuose 2023–2027 m. BŽŪP strateginiuose planuose, taikomais papildomais reikalavimais ir taisyklėmis dėl santykio, susijusio su 1-uoju geros agrarinės ir aplinkosaugos būklės (GAAB) standartu, 2021 m. gruodžio 2 d. Europos Parlamento ir Tarybos reglamento (ES) 2021/2116, dėl bendros žemės ūkio politikos finansavimo, valdymo ir stebėsenos, kuriuo panaikinamas Reglamentas (ES) Nr. 1306/2013,2013 m. gruodžio 17 d. Europos Parlamento ir Tarybos reglamento (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007, su visais pakeitimais, 2022 m. rugsėjo 6 d. Komisijos įgyvendinimo reglamento (ES) 2022/1475 kuriuo nustatomos išsamios Europos Parlamento ir Tarybos reglamento (ES) 2021/2115 įgyvendinimo taisyklės, susijusios su BŽŪP strateginių planų vertinimu ir stebėsenai bei vertinimui reikalingos informacijos teikimu, Lietuvos žemės ūkio ir kaimo plėtros 2023–2027 metų strateginio plano, patvirtintu Europos Komisijos 2022 m. lapkričio 21 d. sprendimu Nr.  2023LT06AFSP001 nuostatas ir siekdamas, kad būtų efektyviai naudojamos EŽŪGF lėšos:

t v i r t i n u Lietuvos žemės ūkio ir kaimo plėtros 2023–2027 m. strateginio plano sektorinių intervencinių priemonių bitininkystės sektoriuje įgyvendinimo taisykles (pridedama).

Žemės ūkio ministras

PATVIRTINTA

Lietuvos Respublikos

žemės ūkio ministro

2023 m. . įsakymu Nr. 3D-

**LIETUVOS ŽEMĖS ŪKIO IR KAIMO PLĖTROS 2023–2027 M. STRATEGINIO PLANO SEKTORINIŲ INTERVENCINIŲ PRIEMONIŲ BITININKYSTĖS SEKTORIUJE**  **ĮGYVENDINIMO TAISYKLĖS**

**I SKYRIUS**

**BENDROSIOS NUOSTATOS**

1. Lietuvos žemės ūkio ir kaimo plėtros 2023–2027 m. strateginio plano sektorinės intervencinės priemonės „Parama bitininkystės sektoriui“ įgyvendinimo taisyklės (toliau – Taisyklės) parengtos vadovaujantis 2021 m. gruodžio 2 d. Europos Parlamento ir Tarybos reglamento (ES) Nr. 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, 2021 m. gruodžio 7 d. Komisijos deleguotasis reglamento (ES) 2022/126, kuriuo Europos Parlamento ir Tarybos reglamentas (ES) 2021/2115 papildomas tam tikroms intervencinių priemonių rūšims, kurias valstybės narės nurodė pagal tą reglamentą parengtuose 2023–2027 m. BŽŪP strateginiuose planuose, taikomais papildomais reikalavimais ir taisyklėmis dėl santykio, susijusio su 1-uoju geros agrarinės ir aplinkosaugos būklės (GAAB) standartu, 2021 m. gruodžio 2 d. Europos Parlamento ir Tarybos reglamento (ES) 2021/2116, dėl bendros žemės ūkio politikos finansavimo, valdymo ir stebėsenos, kuriuo panaikinamas Reglamentas (ES) Nr. 1306/2013,2013 m. gruodžio 17 d. Europos Parlamento ir Tarybos reglamento (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007, su visais pakeitimais,2022 m. rugsėjo 6 d. Komisijos įgyvendinimo reglamento (ES) 2022/1475 kuriuo nustatomos išsamios Europos Parlamento ir Tarybos reglamento (ES) 2021/2115 įgyvendinimo taisyklės, susijusios su BŽŪP strateginių planų vertinimu ir stebėsenai bei vertinimui reikalingos informacijos teikimu, Lietuvos Respublikos Vyriausybės 2022 m.               d.  nutarimu Nr.     „Dėl valstybės institucijų ir įstaigų, savivaldybių ir kitų juridinių asmenų, atsakingų už Lietuvos žemės ūkio ir kaimo plėtros 2023–2027 metų strateginio plano įgyvendinimą, paskyrimo“, Lietuvos žemės ūkio ir kaimo plėtros 2023–2027 metų strateginio plano, patvirtinto Europos Komisijos 2022 m. lapkričio 21 d. sprendimu Nr.  2023LT06AFSP001 nuostatomis (toliau – Strateginis planas) ir atsižvelgiant į Lietuvos žemės ūkio ir kaimo plėtros 2023–2027 metų strateginio plano administravimo taisykles, patvirtintas Lietuvos Respublikos žemės ūkio ministro 202x m. ..... įsakymu Nr. .... (toliau – Administravimo taisyklės).

2. Šios taisyklės nustato paramos pagal Strateginio plano sektorinių intervencinių priemonių bitininkystės sektoriuje „Švietimas, mokymas ir techninė parama“, „Bičių šeimų atnaujinimas, bitininkavimo inventoriaus įsigijimas, bičių ligų prevencija“, „Medaus ir kitų bičių produktų tyrimai“, „Moksliniai tyrimai bitininkystės sektoriuje“, „Bitininkystės sektoriaus populiarinimas ir rinkos stebėsena“ (toliau – Priemonės) teikimo ir administravimo tvarką. Taisyklėmis turi vadovautis pareiškėjai, rengdami ir teikdami paramos paraiškas, paramos gavėjai, įgyvendindami projektus, taip pat institucijos, atliekančios paramos paraiškų vertinimą, atranką ir projektų įgyvendinimo priežiūrą pagal intervencinę priemonę. Paramos teikimo ir administravimo tvarka, kiek to nereglamentuoja Taisyklės, nustatyta Administravimo taisyklėse.

**II SKYRIUS**

**SĄVOKOS**

3. Taisyklėse vartojamos sąvokos:

 3.3. Kitos Taisyklėse vartojamos sąvokos suprantamos taip, kaip jos apibrėžtos Strateginiame plane, Administravimo taisyklėse ir kituose Lietuvos Respublikos teisės aktuose.

**III SKYRIUS**

**TIKSLAI IR Horizontalieji principai**

4. Bendrasis paramos bitininkystei tikslas – gerinti bendrąsias bitininkystės produktų gamybos ir prekybos jais sąlygas, užtikrinti bitininkystės sektoriaus tvarumą ir plėtrą.

5. Tikslams pasiekti numatytos šios priemonės (visos kartu toliau – priemonės):

5.1. „Švietimas, mokymas ir techninė parama“ (toliau – 1 priemonė);

5.2. „Bičių šeimų atnaujinimas, bitininkavimo inventoriaus įsigijimas, bičių ligų prevencija“ (toliau – 2 priemonė);

5.3. „Moksliniai tyrimai bitininkystės sektoriuje“ (toliau – 3 priemonė);

5.4. „Bitininkystės sektoriaus populiarinimas ir rinkos stebėsena“ (toliau – 4 priemonė);

5.5. „Medaus ir kitų bičių produktų tyrimai“ (toliau – 5 priemonė).

6. Paramos bitininkystei priemonėmis prisidedama prie šių Bendrosios žemės ūkio politikos (toliau – BŽŪP) tikslų įgyvendinimo:

6.1. XCO horizontalaus tikslo – modernizuoti sektorių skatinant žemės ūkio ir kaimo vietovių žinias, inovacijas ir skaitmeninimą bei dalijimąsi jomis, taip pat skatinant jų diegimą (prisidedama 1 ir 6 priemonėmis);

6.2. SO2 labiau orientuotis į rinką ir didinti ūkių konkurencingumą tiek trumpuoju, tiek ilguoju laikotarpiu, be kita ko, daugiau dėmesio skiriant moksliniams tyrimams, technologijoms ir skaitmenizacijai (prisidedama 2 priemone);

6.3. SO6 Prisidėti prie biologinės įvairovės nykimo sustabdymo ir sustabdymo, gerinti ekosistemų funkcijas ir išsaugoti buveines bei kraštovaizdžius (prisidedama 2 priemone);

6.4. SO3 Gerinti ūkininko padėtį vertės grandinėje (prisidedama 4 priemone);

6.5. SO9 Gerinti Sąjungos žemės ūkio atsaką į visuomenės poreikius, susijusius su maistu ir sveikata, įskaitant aukštos kokybės, saugų ir maistingą maistą, pagamintą tvariu būdu, mažinti maisto atliekų kiekį, gerinti gyvūnų gerovę ir kovoti su atsparumu antimikrobinėms medžiagoms (prisidedama 5 priemone).

7. Nacionaliniai poreikiai prie kurių prisidedama įgyvendinant paramos bitininkystei priemones:

7.1. didinti žinių ir inovacijų sklaidą žemės ūkyje.

7.2.didinti inovatyvių / pažangių technologijų diegimą ūkiuose;

7.3 gerinti biologinės įvairovės būklę žemės ūkio naudmenose, taikant tvarias žemės ūkio praktikas;

7.4. skatinti ūkio subjektus gaminti aukštesnės pridėtinės vertės produkciją;

7.5. skatinti saugių, ekologiškų, aukštos ir išskirtinės kokybės produktų vartojimą ir sveiką mitybą.

**IV SKYRIUS**

**PARAMOS FORMA IR REMIAMA VEIKLA**

8. Pagal priemones parama teikiama kompensacijos forma.

9. Remiamos veiklos:

9.1. pagal 1 priemonę remiama bitininkų asociacijos, bitininkų kooperatyvo organizuojamos techninių, mokomųjų konsultacijų, konferencijos šalies mastu, mokomųjų ir (ar) atstovavimo išvykų, jauniesiems bitininkams organizavimo veikla;

9.2. pagal 2 priemonę remiama:

9.2.1. pagal veiklą – bičių šeimų atnaujinimas – investicijos įsigyti grynarąses bičių motinas ir bičių šeimas, investicijos bitininkavimo inventoriui, reikalingo eksperimentiniam bitynų įkurti;

9.2.2. pagal veiklą – bitininkavimo inventoriaus įsigijimas – investicijos naujam bitininkavimo inventoriui (išskyrus transportavimo įrangą) įsigyti;

9.2.3. pagal veiklą – bičių ligų prevencija – asociacijos organizuojamos varozės specialisto paslaugos, centralizuotam preparatų varozei gydyti;

9.3. pagal 3 priemonę remiama moksliniai tyrimai bitininkystės sektoriuje;

9.4. pagal 4 priemonę remiama:

9.4.1. bitininkystės sektoriaus studijos;

9.4.2. bitininkų leidiniui respublikiniu mastu leidyba, straipsniai, mokomieji ir (ar) informaciniai reportažai, dalyvavimas užsienio tarptautinėse maisto parodose;

 9.5. pagal 5 priemonę remiami – medaus ir kitų bičių produktų tyrimai.

**V SKYRIUS**

**PARAMOS SUMOS IR INTENSYVUMAS**

10. Pagal 1, 3, 4 priemones, o taip pat pagal 2 priemonės veiklas bičių šeimų atnaujinimas ir bičių ligų prevencija kompensuojama iki 100 proc. tinkamų finansuoti projekto išlaidų.

 11. Pagal 5 priemonę, o taip pat pagal 2 priemonės veiklą bitininkavimo inventoriaus įsigijimas kompensuojama iki 70 proc. tinkamų finansuoti projekto išlaidų.

**VI SKYRIUS**

**GALIMI PAREIŠKĖJAI, NETINKAMI PAREIŠKĖJAI**

12. Galima pareiškėjai:

12.1. pagal 1 priemonę: bitininkų asociacijos, bitininkų kooperatyvai;

12.2. pagal 2 priemonės:

12.2.1. veiklas: bičių šeimų atnaujinimas ir bičių ligų prevencija – bitininkų asociacijos;

12.2.2. veiklą – bitininkavimo inventoriaus įsigijimas – bičių laikytojai, turintys ne mažiau kaip 10 bičių šeimų (informaciją apie laikomų bičių šeimų skaičių Agentūra gauna iš Ūkinių gyvūnų registro) ir Lietuvos Respublikos žemės ūkio duomenų centre žemės ūkio valdą įregistravę valdytojai;

12.2.3. pareiškėjas, kuris buvo gavęs paramą bitininkystės inventoriui įsigyti, gali teikti paramos paraišką bitininkystės inventoriui įsigyti tik praėjus 2 metams nuo ankstesnio projekto įgyvendinimo laikotarpio pabaigos;

12.3. pagal 3 priemonę – mokslo ir studijų institucijos, bendradarbiaujančios su šalies bitininkų asociacijomis. Paraišką varozė preparatams įsigyti, gali teikti asociacijos veikiančios ne trumpiau, kaip 5 metus, ir turinčios ne mažiau kaip 100 narių laikančių bites;

12.4. pagal 4 priemonę – mokslo ir studijų institucijos, atliekančios įvairius statistinius rinkos tyrimus, bitininkų asociacijos, viešosios įstaigos;

12.5. pagal 5 priemonę – bitininkų asociacijos, bičių laikytojai, kurių laikomos bičių šeimos registruotos Ūkinių gyvūnų registre (informaciją apie laikomų bičių šeimų skaičių Agentūra gauna iš Ūkinių gyvūnų registro) ir Lietuvos Respublikos žemės ūkio duomenų centre žemės ūkio valdą įregistravę valdytojai.

13. Paramos gavėjo įsipareigojimų arba teisių, susijusių su parama, perleidimas ar perėmimas atliekamas Administravimo taisyklėse nustatyta tvarka.

14. Netinkami pareiškėjai:

14.1. neįvardyti Taisyklių 10 punkte;

14.2. pareiškėjai, kurie buvo patvirtinti paramos gavėjais 2022 m. pagal Bitininkystės programos priemonę, tačiau iki 2022 m. rugpjūčio 15 d. nepateikė mokėjimo prašymo ir apie tai neinformavo Agentūros;

 14.3. pareiškėjai, dėl kurių priimtas galutinis sprendimas dėl pareiškėjo, ketinusio ir (arba) gavusio paramą iš EŽŪGF, paramos teikimo ar sutarties sąlygų pažeidimo, apie kurį teisės aktų nustatyta tvarka buvo pranešta Europos Komisijai. Tokiu atveju pareiškėjas neturi teisės pretenduoti į paramą vienus metus nuo galutinio sprendimo priėmimo.

**VII SKYRIUs**

**TINKAMUMO SĄLYGOS ir REIKALAVIMAI PARAMAI GAUTI**

15. Bendrosios tinkamumo ir reikalavimai paramai gauti nustatytos Administravimo taisyklių 124.1–124.5, 124.7–124.9, 124.11, 124.13–124.15, 124.18–124.19 ir 124.21 papunkčiuose ir nepatenka į Administravimo taisyklių 125 punkte nurodytas paramą ribojančias sąlygas.

16. Specialios tinkamumo sąlygos ir reikalavimai:

16.1. pagal 2 priemonės 2 veiklą – bitininkavimo inventoriaus įsigijimas,

16.2. pagal 3 priemonę – pareiškėjas turi pateikti varozei gydyti būtinų preparatų poreikio pagrindimą pagal atstovaujamų narių skaičių ir varozės gydymo planas t. y. poreikis grindžiamas narių ir jų laikomų bičių šeimų skaičiumi ir kokius preparatus, gydymo priemonių įrangą ir jų kiekius gaus visos Lietuvos mastu veikiančios bitininkų asociacijos;

16.3. kai paraišką teikia bitininkus vienijanti asociacija su paraiška turi būti pridėtas bitininkų sąrašas arba nuoroda į el. informacijos šaltinį;

16.4. pagal 3 priemonę, kai pareiškėjas pretenduoja gauti paramą pagal priemonę moksliniam tyrimui, su paramos paraiška turui būti pateikiamas mokslinio tyrimo aprašymas (Taisyklių 6 priedas);

16.5. pagal 4 priemonę, kai pareiškėjas pretenduoja gauti paramą bitininkystės sektoriaus studijai atlikti, su paramos paraiška turui būti pateikiamas aprašymas (Taisyklių 7 priedas).

**VIII SKYRIUS**

**TINKAMOS IR NETINKAMOS FINANSUOTI IŠLAIDOS**

17. Paramos paraiškose numatyti veiksmai ir investicijos turi būti įgyvendinamos per vienerius metus. Paramos lėšomis finansuojamos tik tinkamos kompensuoti ir būtinos priemonei įgyvendinti išlaidos, išvardytos Taisyklių VIII skyriaus pirmajame–penktame skirsniuose, ir ne daugiau, nei Taisyklėse numatytas paramos dydis. Tinkamų finansuoti išlaidų, kurioms nėra nustatytos didžiausios kompensuojamos sumos, dydžiai nustatomi pagal viešai Europos struktūrinių ir investicijų fondų (Europos regioninės plėtros fondas, Europos socialinis fondas, Sanglaudos fondas, Europos žemės ūkio fondas kaimo plėtrai, administruojančių institucijų interneto svetainėse skelbiamus prekių ir (arba) paslaugų kainų rinkos tyrimuose nustatytus dydžius, kurie taikomi tokioms pat išlaidoms įgyvendinant panašaus pobūdžio projektus paramos gavėjams.

18. Visoms remiamoms priemonėms, kurioms įgyvendinti skirta parama, numatytos išlaidos turi būti patirtos (išlaidos apmokėtos, prekės / paslaugos įsigytos) nuo paramos paraiškos užregistravimo Agentūroje dienos iki mokėjimo prašymo pateikimo dienos. Išlaidos gali būti apmokėtos tik paties paramos gavėjo, išskyrus išimtinius atvejus (pateikiant argumentuotą rašytinį paaiškinimą), kai atsiskaitymus su tiekėjais per finansų įstaigas atlieka paramos gavėjo sutuoktinis / artimieji giminaičiai iš asmeninių banko sąskaitų.

 19. Tinkamų finansuoti išlaidų (išskyrus autorinių sutarčių, darbo užmokesčio, kuro, pašto, elektros, šildymo, interneto ir ryšių išlaidų) sumoms pagrįsti turi pateikti ne mažiau nei 3 (tris) lygiaverčius (komerciniuose pasiūlymuose nurodyti investicijos techniniai parametrai negali skirtis daugiau kaip 10 proc. nuo mažiausią kainą pasiūliusio tiekėjo komerciniame pasiūlyme nurodytų techninių parametrų) skirtingų tiekėjų komercinius pasiūlymus ir (arba) galimų tiekėjų interneto tinklalapių ekrano nuotraukas su nurodytomis kainomis (angl. „Print Screen“).

20. Komerciniuose pasiūlymuose turi būti nurodyta ar aiškiai matoma, jeigu teikiama tiekėjo interneto tinklalapio ekrano nuotrauka (angl. „Print Screen“):

20.1. planuojamos įsigyti prekės (-ių) (įrangos, technikos ar kt.) pavadinimas ir techniniai parametrai, paslaugos (-ų) ar darbo (-ų) pavadinimas bei detalizavimas;

20.2. galutinė siūlomų prekių, paslaugų ar darbų kaina eurais (be PVM ir su PVM);

20.3. patvirtinimas, kad siūloma įsigyti prekė, technika ir įranga yra nauja ir nenaudota, o technika ir įranga atitinka teisės aktų nustatytus saugos reikalavimus.

21. Išlaidos, patirtos įgyvendinant remiamas priemones, kompensuojamos be pridėtinės vertės mokesčio (toliau – PVM).

22. Prekių ir (arba) paslaugų pirkimo PVM, tenkantis paramos daliai, yra kompensuojamas iš Lietuvos Respublikos biudžeto lėšų tiems paramos gavėjams, kurie pagal Lietuvos Respublikos pridėtinės vertės mokesčio įstatymą neturi ar negalėtų turėti galimybės įtraukti šio PVM į PVM atskaitą. Pareiškėjai, esantys PVM mokėtojais, tačiau paramos paraiškoje prašantys kompensuoti PVM, kartu su paramos paraiška turi pateikti prašymą, kuriame išsamiai pagrįstų, kodėl šio PVM jie negali įtraukti į PVM atskaitą.

**PIRMASIS SKIRSNIS**

**PRIEMONĖ „ŠVIETIMAS, MOKYMAS IR TECHNINĖ PARAMA“**

23. Pagal 1 priemonę 1 kompensuojamos išlaidos:

23.1. iki 15 000 Eur (be PVM) – techninius darbus (atstovavimas bitininkams bendradarbiaujant su Agentūra, Ministerija ir kitomis valstybės institucijomis, pagalba teikiant dokumentus paramai gauti, informavimas apie naujoves ar pakeitimus) dirbančio specialisto paslaugoms pirkti, kai tokias paslaugas perka asociacijos veikiančios ne trumpiau, kaip 3 metus, ir turinčios ne mažiau kaip 50 narių laikančių bites. Vieno mėnesio paslaugoms įsigyti negali būti skiriama daugiau kaip vieno einamųjų metų vidutinio mėnesinio atlyginimo dydžio, nustatyto pagal Lietuvos statistikos departamento oficialiai skelbiamą informaciją.

23.2. iki 20 000 Eur (be PVM) – bitininkystės lektoriaus (asmenys, pretenduojantys į lektoriaus, turi turėti ne žemesnį kaip magistro kvalifikacinį laipsnį ar jam prilygstantį aukštąjį išsilavinimą ir ne mažesnį kaip 5 metų stažą bitininkystės konsultavimo srityje) paslaugoms pirkti, kai tokias paslaugas perka asociacijos veikiančios ne trumpiau, kaip 3 metus, ir turinčios ne mažiau kaip 50 narių laikančių bites. Vieno renginio lektoriaus paslaugoms pirkti išlaidoms gali būti skiriama ne daugiau kaip 2 000 Eur (be PVM).

23.3. iki 15 000 Eur (be PVM) konferencijai organizuoti, kai tokias paslaugas perka asociacijos veikiančios ne trumpiau, kaip 3 metus, ir turinčios ne mažiau kaip 50 narių laikančių bites ir kai numatomas ne mažesnis kaip 200 dalyvių skaičius;

23.4. iki 3 000 Eur (be PVM) bitininkystės atstovų mokomosioms išvykoms į kitų šalių organizuojamus renginius. Pretenduoti galės asociacijos, veikiančios ne trumpiau, kaip 3 metus, ir turinčios ne mažiau kaip 50 narių laikančių bites;

23.5. iki 30 000 Eur (be PVM) mokomajai išvykai bitininkams į kitose šalyse organizuojamą renginį. Pretenduoti galės asociacijos veikiančios ne trumpiau, kaip 5 metus, ir turinčios ne mažiau kaip 100 narių laikančių bites;

23.6. iki 6 000 Eur (be PVM) jaunųjų bitininkų regioninei mokomajai, švietėjiškai veiklai organizuoti, kai tokias paslaugas perka asociacijos veikiančios ne trumpiau, kaip 3 metus, ir turinčios ne mažiau kaip 50 narių laikančių bites. Vienai veiklai gali būti skiriama ne daugiau kaip 1 500 Eur (be PVM), kai į ją įtraukiama ne mažiau kaip 8 jaunieji bitininkai.

**ANTRASIS SKIRSNIS**

**PRIEMONĖ „ BIČIŲ ŠEIMŲ ATNAUJINIMAS, BITININKAVIMO INVENTORIAUS ĮSIGIJIMAS, BIČIŲ LIGŲ PREVENCIJA“**

24. Pagal 2 priemonę kompensuojamos išlaidos:

24.1. pagal 1 veiklą – bičių šeimų atnaujinimas:

24.1.1. iki 60 000 Eur (be PVM) parodomajam (eksperimentiniam) bitynui įkurti ir bityno kūrimui reikalingo inventoriaus įsigijimui. Paraišką gali teikti tik asociacijos veikiančios ne trumpiau, kaip 5 metus, ir turinčios ne mažiau kaip 100 narių laikančių bites;

24.1.2 grynarąsių bičių motinų ir bičių šeimų įsigijimui. Paraišką gali teikti tik asociacijos veikiančios ne trumpiau, kaip 3 metus, ir turinčios ne mažiau kaip 10 narių laikančių bites;

24.1.3. 5 Eur už vieną neapvaisintą grynarasę bičių motiną, pirktą iš Lietuvoje bičių motinas auginančio veislinio bityno;

24.1.4. 15 Eur už vieną apvaisintą grynarasę bičių motiną, pirktą iš Lietuvoje bičių motinas auginančio veislinio bityno;

24.1.5. 120 Eur už vieną apvaisintą grynarasę bičių motiną, pirktą iš užsienio (ES valstybės) bičių motinas auginančio veislinio bityno;

24.2. pagal 2 veiklą – bitininkavimo inventoriaus įsigijimas – individualaus bitininkavimo inventoriaus įsigijimo išlaidos kompensuojamos iki 70 proc. patirtų tinkamų finansuoti išlaidų bitininkavimo inventoriaus priemonėms įsigyti, tačiau ne daugiau kaip 1 300 Eur (be PVM) vienam pareiškėjui (vienas pareiškėjas gali įsigyti kelis skirtingus inventorius jei neviršijama bendra paramos suma). Įsigytas inventorius privalo būti naudojamas ūkyje, aviliai privalo būti apgyvendinti bitėmis ne vėliau kaip per 1 metus po avilių įsigijimo.

24.3. pagal 3 veiklą – bičių ligų prevencija:

24.3.1. iki 18 000 Eur (be PVM) varozės specialisto paslaugoms, (specialistas privalo turėti veterinarinį išsilavinimą ir ne mažesnį kaip 5 metų stažą konsultavimo bitininkystės srityje), kai tokias paslaugas perka asociacijos veikiančios ne trumpiau, kaip 3 metus, ir turinčios ne mažiau kaip 10 narių laikančių bites. Vieno mėnesio paslaugoms įsigyti negali būti skiriama daugiau kaip vieno einamųjų metų vidutinio mėnesinio atlyginimo dydžio suma (konsultacijos gali būti grupinės arba individualios. Vienai grupinei konsultacijai gali būti skiriama ne daugiau kaip 1 000 Eur, kai joje dalyvauja ne mažiau kaip 8 bičių laikytojai. Vienai individualiai konsultacijai gali būti skiriama ne daugiau kaip 100 Eur).

24.3.2. iki 220 000 Eur (be PVM) preparatų varozei gydyti, įsigijimui ir bitininkų aprūpinimui.

**TREČIASIS SKIRSNIS**

**PRIEMONĖ „MOKSLINIAI TYRIMAI BITININKYSTĖS SEKTORIUJE“**

25. Pagal 3 priemonę kompensuojamos išlaidos:

26. iki 20 000 Eur (be PVM) už vieną taikomąjį mokslinį tyrimą.

27. Pagal priemonę „Moksliniai tyrimai bitininkystės sektoriuje“ tinkamos kompensuoti išlaidos:

27.1. mokslinio tyrimo administravimo, t. y. darbo užmokestis priemonės administratoriui (-iams) pagal darbo sutartį (iki 5 proc. bendros mokslinio tyrimo išlaidų sumos be PVM);

27.2. komandiruočių, mokslinių konferencijų / seminarų, kurie tiesiogiai susiję su mokslinių tyrimų vykdymu ir pristatomais mokslinio tyrimo rezultatais. Komandiruotės į užsienį gali būti mokamos, jei tyrimui atlikti būtina pasinaudoti užsienio archyvais, laboratorine įranga ar kitomis unikaliomis mokslinėmis priemonėmis paramos paraiškoje nurodytiems moksliniams tyrimams vykdyti (iki 30 proc. bendros tyrimo sumos be PVM);

27.3. mokėjimo už darbą asmenims, tiesiogiai susijusiems su moksliniais tyrimais, jų rezultatų pritaikymu ūkinėje veikloje (darbo užmokestis pagal darbo sutartį, įskaitant visus darbdaviui ir jo darbuotojui (-ams) Lietuvos Respublikos teisės aktų nustatyta tvarka privalomus mokėti mokesčius ir kitas su darbo teisiniais santykiais susijusias išmokas, jei dirbama pagal darbo sutartį, arba atlygis pagal paslaugų sutartį (-is), kai paslaugas teikia juridinis (-iai) asmuo (-enys) arba Nuolatinio Lietuvos gyventojo individualios veiklos vykdymo pažymą (-as) turintis (-ys) fizinis (-iai) asmuo (-enys), arba autorinis atlyginimas, įskaitant visus su autorinėmis sutartimis susijusius darbdaviui Lietuvos Respublikos teisės aktų nustatyta tvarka privalomus mokėti mokesčius). Vieno asmens darbo užmokesčiui arba paslaugoms apmokėti per mėn., negali būti skiriama didesnė nei vidutinio mėnesinio einamųjų metų algos dydžio suma. Teikiant paramos paraišką turi būti nurodyta, ar tyrimo vykdytoją (-us) ketinama samdyti pagal darbo, ar pagal paslaugų teikimo sutartį, ar pagal autorinę sutartį;

27.4. prekių (iki 30 proc. bendros projekto išlaidų sumos be PVM) įsigijimo:

27.4.1. medžiagų, reagentų, instrumentų, darbo saugos priemonių ar priemonių, kurios sunaudojamos mokslinio tyrimo vykdymo metu ir negali būti įtraukiamos į apskaitą kaip ilgalaikis turtas ar įranga, įsigijimo;

27.4.2. programinės įrangos ir kitos įrangos, kuri bus naudojama moksliniam tyrimui atlikti bei jo rezultatams pritaikyti ūkinėje veikloje, įsigijimo arba nuomos;

27.4.3. prietaisų, kurie bus naudojami moksliniam tyrimui atlikti bei jo rezultatams pritaikyti ūkinėje veikloje, įsigijimo arba nuomos;

27.5. netiesioginės mokslinio tyrimo vykdymo išlaidos, susijusios su šiais darbais arba jų rezultatų pritaikymu ūkinėje veikloje (iki 20 proc. bendros projekto išlaidų sumos be PVM), – patalpų išlaikymo (patalpų nuoma, šildymas, elektros energija), ryšio (telefonas, paštas, internetas), transporto;

27.6. el. leidinių apie tyrimo rezultatus parengimo ir išleidimo.

28. Mokslinio tyrimo poreikis ir tema turi būti iš anksto raštu suderinta su Lietuvos mastu veikiančia bitininkų asociacija, turinčią narystę tarptautinėse bitininkų organizacijose.

**KETVIRTASIS SKIRSNIS**

**PRIEMONĖ „BITININKYSTĖS SEKTORIAUS POPULIARINIMAS IR RINKOS STEBĖSENA“**

29. Pagal 4 priemonę kompensuojamos išlaidos:

29.1. bitininkų leidiniui parengti ir išleisti (šalies mastu), mokomiesiems / informaciniams reportažams, informacijos apie bičių produktų naudą sukūrimui ir sklaidai (reportažai per televiziją, radiją, internetą; straipsniai spaudoje, interneto platformose) iki 100 proc. kompensuoti tinkamų išlaidų:

29.1.1. iki 6 000 Eur (be PVM) bitininkų leidiniams (įskaitant el. leidinius) parengti ir išleisti (leidinių temos privalo būti aprašytos ir su suderintos Ministerija). Vienam leidiniui (įskaitant ir el. leidinius) gali būti skirta ne daugiau kaip 2 000 Eur (be PVM);

29.1.2. iki 25 000 Eur (be PVM) bitininkų leidiniams parengti ir išleisti. Ne mažiau 4 leidiniai per metus, 1000 vnt. tiražu;

29.1.3. iki 15 000 Eur (be PVM) mokomiesiems / informaciniams reportažams, informacijos apie bičių produktų naudą sukūrimui, informacijos sklaidos paslaugos (reportažai per televiziją, radiją, internetą, bet ne daugiau kaip 2 000 Eur (be PVM) už vieną reportažą; straipsniai spaudoje, interneto platformose, bet ne daugiau kaip  200 Eur už vieną straipsnį);

29.1.4. iki 5 000 Eur (be PVM) dalyvauti tarptautinėse maisto parodose užsienyje, kai jose pristatomi organizacijos narių gaminami produktai;

29.1.5. iki 20 000 Eur (be PVM) komunikacijos specialisto paslaugoms (bitininkavimo populiarinimas, komunikacijos projektai, viešinimo ir bitininkų bendruomenės aktyvinimo veiksmai). Vieno asmens darbo užmokesčiui arba paslaugoms apmokėti per mėn., negali būti skiriama didesnė nei vidutinio mėnesinio einamųjų metų algos dydžio suma;

29.2. iki 10 000 Eur (be PVM) už bitininkystės rinkos stebėsenos studijos atlikimas;

30. Bitininkystės sektoriaus studijos atlikimas turi būti vykdomas kartu su Lietuvos mastu veikiančia bitininkų asociacija, bitininkų turinčią narystę tarptautinėse organizacijose.

 31. Parengtus (sukurtus) mokomuosius / informacinius reportažus kiekviena Bitininkų organizacija privalo nusiųsti ministerijai, kad paviešintų ministerijos internetiniame puslapyje, taip pat privalo viešinti savo internetiniame puslapyje įkeliant reportažų nuorodas.

 32. Pagal visas priemones negali teikti paslaugas asmenys, susiję giminystės, artimais ryšiais (tiesiąja giminystės linija iki antrojo laipsnio, šonine giminystės linija iki ketvirtojo laipsnio) arba svainystės santykiais (fizinis asmuo ir jo sutuoktinio giminaičiai (tiesiąja giminystės linija iki antrojo laipsnio, šonine giminystės linija iki antrojo laipsnio) su asociacijai atstovaujančiu pareiškėju (paramos gavėju).

**PENKTASIS SKIRSNIS**

**PRIEMONĖ „MEDAUS IR KITŲ BIČIŲ PRODUKTŲ TYRIMAI** **“**

33. Pagal 5 priemonę kompensuojamos išlaidos:

33.1. vienam fiziniam paramos gavėjui kompensuojama iki 70 proc. (be PVM) bičių produktų kokybę ir natūralumą atspindinčių kriterijų ištyrimo laboratorijoje išlaidų, bet ne daugiau kaip 500 Eur (be PVM) (vienas pareiškėjas gali ištirti keletą skirtingų mėginių, jei neviršijama bendra paramos suma).

33.2. bitininkų asociacijai kompensuojama iki 100 proc. (be PVM) bičių produktų kokybę ir natūralumą atspindinčių kriterijų ištyrimo laboratorijoje išlaidų, bet ne daugiau kaip 5 000 Eur (be PVM) (ištiriama ne mažiau nei 10 mėginių).

 **IX SKYRIUS**

**KVIETIMAS TEIKTI PARAMOS PARAIŠKAS**

34. Kvietimas teikti paraiškas skelbiamas Administravimo taisyklėse nustatyta tvarka.

35. Paramos paraiškos teikimas vykdomas Administravimo taisyklėse nustatyta tvarka.

**X SKYRIUS**

**PARAMOS PARAIŠKOS PILDYMAS, TEIKIMAS IR REGISTRAVIMAS**

36. Paramos paraiškų pildymas, teikimas ir registravimas atliekamas Administravimo taisyklėse nustatyta tvarka.

37. Vienas pareiškėjas tuo pačiu metu gali teikti kelias paramos paraiškas pagal kelias skirtingas priemones, jei atitinka tai priemonei keliamus reikalavimus, bet tik vieną paramos paraišką pagal tą pačią priemonę, išskyrus priemonę „Moksliniai tyrimai bitininkystės sektoriuje“, kai pareiškėjas, atitinkantis šiai priemonei keliamus reikalavimus, gali teikti ne daugiau kaip 3 (tris) paramos paraiškas per bitininkystės metus. Kiekvienam tyrimui pildoma atskira paramos paraiška.

**XI SKYRIUS**

**PARAMOS PARAIŠKŲ VERTINIMAS IR PARAMOS SKYRIMAS**

38. Paramos paraiškų vertinimas ir paramos skyrimas atliekamas Administravimo taisyklėse nustatyta tvarka. Atrankos vertinimas priemonėms netaikomas.

39. Agentūra, įvertinusi paramos paraiškas, parengia nustatytos formos Paramos paraiškų pagal Bitininkystės programos priemones vertinimo rezultatų suvestinę (Taisyklių 8 priedas), teikiamą Paramos bitininkystės sektoriui skyrimo ir probleminių klausimų sprendimo komisijai, patvirtintai Lietuvos Respublikos žemės ūkio ministro 2008 m. gegužės 20 d. įsakymu Nr. 3D-286 „Dėl Paramos bitininkystės sektoriui skyrimo ir probleminių klausimų sprendimo komisijos sudarymo“ (toliau – Komisija), kuri per 10 darbo dienų nuo paramos paraiškų vertinimo rezultatų suvestinės gavimo priima rekomendacinio pobūdžio sprendimą dėl paramos skyrimo ar neskyrimo pagal priemones.

40. Jei kvietimo teikti paramos paraiškas metu pareiškėjų gautose paraiškose prašoma suma yra ne didesnė nei kiekvienai priemonei (ar jos veiklai)skirta paramos suma, parama suteikiama visiems pareiškėjams, kurie po paramos paraiškų vertinimo pripažįstami tinkamais gauti paramą.

41. Jei kvietimo teikti paramos paraiškas metu gautose paraiškose pareiškėjų prašoma suma yra didesnė nei kiekvienai priemonei (ar jos veiklai) skirta paramos suma, parama skiriama vadovaujantis pirmumo kriterijais arba lėšos perskirstomos tarp priemonių, siūlant Lietuvos Respublikos žemės ūkio ministrui pakeisti Bitininkystės programos finansavimo planą, kuriuo patvirtintos lėšos kiekvienai priemonei.

42. Galutiniai sprendimai dėl paramos skyrimo ar neskyrimo priima Ministerija.

43. Priemonėse dalyvaujančioms organizacijoms taikomi pirmumo kriterijai:

43.1. organizacija vienija didesnį narių skaičių (taikoma, kai dėl paramos sumos konkuruoja bitininkus vienijančios asociacijos ir bitininkų kooperatyvai);

43.2. organizacijos vienijamų narių laikomas bičių šeimų skaičius didesnis (taikoma, kai dėl paramos sumos konkuruoja bitininkus vienijančios asociacijos ir bitininkų kooperatyvai);

44. priemonėse dalyvaujantiems bičių laikytojams taikomi pirmumo kriterijai:

44.1. laikomas bičių šeimų skaičius didesnis (taikoma bičių laikytojams);

44.2. pareiškėjo bitynui suteiktas ekologinio bityno statusas (taikoma bičių laikytojams);

44.3. pareiškėjas yra jaunasis bitininkas iki 40 metų amžiaus (įskaitytinai).

45. Pirmumo kriterijai, nurodyti taisyklių 43 ir 44 punktuose taikomi eilės tvarka, t. y. pirmiausiai įvertinama konkuruojančių paraiškų atitiktis pirmajam (iš eilės) kriterijui, tuomet įvertinama ar šio kriterijaus pakanka paraiškų pirmumo eilei sudaryti atsižvelgiant į turime lėšų biudžetą. Jeigu vieno kriterijaus nepakanka, pirmojo kriterijau vertinimo metu atrinktos paraiškos vertinamos pagal antrąjį kriterijų ir t.t . Tuo atveju, jeigu pritaikius visus pirmumo kriterijus lėšų priemonių biudžete vis tiek nepakanka, Komisija priima viena iš sprendimų, nurodytų taisyklių 49 punkte.

**XII SKYRIUS**

**mokėjimo būdai ir tvarka**

46. Paramos lėšos paramos gavėjams pagal priemones gali būti išmokėtos šiais būdais:

46.1. išlaidų kompensavimo;

46.2. išlaidų kompensavimo su avanso mokėjimu, kai avansas nėra Europos Komisijai tinkamos kompensuoti išlaidos.

47. Išlaidų deklaravimo, vertinimo ir apmokėjimo pagal pasirinktą mokėjimo būda tvarka, nustatyta Administravimo taisyklių 199 punkte ir 200–207 punktuose.

48. Išlaidų kompensavimo su avanso mokėjimu būdas gali būti taikomas biudžetinėms įstaigoms ir viešiesiems juridiniams asmenims, kurių veiklą reglamentuoja Lietuvos Respublikos asociacijų įstatymas, Lietuvos Respublikos viešųjų įstaigų įstatymas arba Lietuvos Respublikos labdaros ir paramos fondų įstatymas, ir kurie įgyvendina priemones „Švietimas, mokymas ir techninė parama“, „Bičių šeimų atnaujinimas, bitininkavimo inventoriaus įsigijimas, bičių ligų prevencija“, „Moksliniai tyrimai bitininkystės sektoriuje“, „Bitininkystės sektoriaus populiarinimas ir rinkos stebėsena“, „Medaus ir kitų bičių produktų tyrimai“.

49. Didžiausias Programos priemonei taikomas avanso dydis negali būti didesnis nei 40 procentų patvirtintos paramos sumos.

50. Paramos gavėjas priemonės įgyvendinimo laikotarpiu pagal vieną paraišką gali pateikti:

50.1. vieną mokėjimo prašymą, kai taikomas išlaidų kompensavimo būdas;

50.2. avanso mokėjimo prašymą ir vieną mokėjimo prašymą, kai taikomas išlaidų kompensavimo su avanso mokėjimu, kai avansas nėra Europos Komisijai tinkamos deklaruoti išlaidos. Bendra avanso mokėjimo prašyme ir mokėjimo prašyme apskaičiuota kompensuojama paramos suma negali būti didesnė nei paramos gavėjui patvirtinta paramos suma.

51. Avanso mokėjimo (10 priedas) ir (arba) mokėjimo prašymo (11 priedas) formos kartu su išlaidų pagrindimo ir apmokėjimo įrodymo dokumentais bei kitais Taisyklių 82 punkte numatytais reikiamais dokumentais teisės aktų nustatyta tvarka teikiami pasirašyti kvalifikuotu elektroniniu parašu, juos siunčiant el. paštu dokumentai@nma.lt, pateikiant avanso mokėjimo (10 priedas) ir (arba) mokėjimo prašymų formas (11 priedas) ir skenuotus prašomus dokumentus. Avanso mokėjimo (10 priedas) ir (arba) mokėjimo prašymų formos (11 priedas) ir prašomi dokumentai turi būti pateikti vadovaujantis Taisyklių 87 papunktyje nurodytais terminais. Avanso mokėjimo (10 priedas) ir (arba) mokėjimo prašymų formos (11 priedas) ir prašomi dokumentai gali būti pasirašyti bei pateikti ir įgalioto asmens. Įgaliotas asmuo kartu pateikia notaro patvirtintą įgaliojimą arba įgaliojimą, kuriame parašo tikrumą paliudijo seniūnas;

52. Avanso mokėjimo (10 priedas) ir (arba) mokėjimo prašymų formos (11 priedas) gali būti teikiamos šiais formatais: DOC, DOCX, XLS, XLSX, PDF, SHAPE. Teikiant dokumentus el. paštu dokumentai@nma.lt, vienu metu gali būti įkeliami ne didesni nei 25 MB apimties dokumentai. Jeigu šie dokumentai siunčiami ne vienu metu, jie turi būti pateikti tą pačią dieną. Jei teikiami statybos, rekonstrukcijos, remonto darbų techniniai dokumentai, jie turi būti pateikti elektronine forma (ne didesni nei 25 MB);

53. Prie mokėjimo prašymo paramos gavėjas papildomai pateikia užpildytus:

53.1. bičių laikytojų, kurie gavo paramą pagal priemonę „Bičių šeimų atnaujinimas, bitininkavimo inventoriaus įsigijimas,  bičių ligų prevencija“ , sąrašus

53.2. atlikto taikomojo mokslinio tyrimo ataskaitą (12 priedas) Agentūrai, o jos kopiją –Ministerijai (pagal priemonę „Moksliniai tyrimai bitininkystės sektoriuje“). Ministerijos interneto svetainėje https://zum.lrv.lt/ skelbiamos pagal priemonę „Moksliniai tyrimai bitininkystės sektoriuje“ atliktų taikomųjų mokslinių tyrimų ataskaitos bei rezultatai

53.3. atliktos bitininkystės sektoriaus studijos ataskaitą (13 priedas) Agentūrai, o jos kopiją – Ministerijai (reikalavimas taikomas pareiškėjams pagal priemonę „Bitininkystės sektoriaus populiarinimas ir rinkos stebėsena“). Ministerijos interneto svetainėje https://zum.lrv.lt/ skelbiamos pagal priemonę „Bitininkystės sektoriaus populiarinimas ir rinkos stebėsena“ atliktų bitininkystės sektoriaus studijų ataskaitos.

53.4. kuomet buvo perkamos specialisto, lektoriais paslaugos – kartu pateikti vykdytos veiklos aprašymą, pridėti atliktų konsultacijų, paskaitų, kitų darbų įrodymus.

54. Teikiantieji mokėjimo prašymus dėl reportažų per televiziją, radiją, informaciją spaudoje, internete turi pateikti informaciją apie reportažų / straipsnių turinį ir reportažų transliavimo laiką / grafiką, informacijos spaudoje spausdinimo, skelbimo interneto platformose grafiką (el. laikmenas, dokumentą iš reportažų transliuotojo, informacijos skelbėjo, spausdintojo ar nuorodas).

55. Avanso mokėjimo prašymus ir mokėjimo prašymus paramos gavėjas turi pateikti Agentūrai po pranešimo apie paramos skyrimą gavimo.

56. Mokėjimo prašymai turi būti pateikti ne vėliau kaip iki einamųjų metų rugpjūčio 15 d. Paramos gavėjas, pavėlavęs pateikti mokėjimo prašymą dėl svarbios priežasties (nenugalima jėga, liga), gali jį pateikti iki einamųjų metų rugpjūčio 29 d. kartu su prašymu jį priimti ir vėlavimo priežasties pagrindimo dokumentais. Agentūra, pripažinusi vėlavimo priežastį pateisinama (t. y. kad pareiškėjas dėl svarbios priežasties (nenugalima jėga, liga) negalėjo pateikti mokėjimo prašymo iki einamųjų metų rugpjūčio 29 d.), priima rašytinį sprendimą dėl pavėluotai pateikto mokėjimo prašymo priėmimo. Mokėjimo prašymai, pateikti po rugpjūčio 29 d., nepriimami.

57. Bičių laikytojai ir šalies bitininkų asociacijos, kurios gavo paramą pagal priemonę „Medaus ir kitų bičių produktų tyrimai“, kartu su mokėjimo prašymu pateikia kiekvieno tirto bičių produktų mėginio (jei buvo tirtas daugiau nei vienas mėginys) atliktų tyrimų protokolus.

58. Paramos lėšos paramos gavėjams išmokamos iki einamųjų metų spalio 15 d.

**XIII SKYRIUS**

**KONTROLĖ, PATIKRINIMAI IR SANKCIJOS**

59. Paramos kontrolė ir patikrinimai vykdomi Administravimo taisyklėse nustatyta tvarka.

 60. Iki einamųjų metų gruodžio 1 d. Agentūra pateikia Ministerijai ataskaitą apie Paramos Bitininkystės programos priemonių įgyvendinimą (14 priedas).

61.paramos gavėjui, netinkamai įgyvendinančiam (įgyvendinusiam) projektą gali būti taikomos sankcijos , kaip nustatyta Administravimo taisyklių 224–226 punktuose.

62. Specifinės sankcijos:

62. 1. parama neskiriama arba susigrąžinama:

62.1.1. jeigu mokėjimo prašymo patikros vietoje metu nustatomas mažesnis laikomų bičių šeimų skaičius nei buvo nurodyta paramos paraiškoje, patvirtintos paramos suma proporcingai mažinama atsižvelgiant į sumažėjusį laikomų bičių šeimų skaičių. Paramos suma nemažinama, jei bičių šeimų skaičius sumažėjo iki 10 proc. nuo paramos paraiškoje nurodyto bičių šeimų skaičiaus. Ši sankcija taikoma pagal priemones „Bičių šeimų atnaujinimas, bitininkavimo inventoriaus įsigijimas, bičių ligų prevencija“.

62.1.1. jei projekto įgyvendinimo ar kontrolės laikotarpiu nustatoma pažeidimų ir paramos gavėjui taikomos sankcijos, jam apribojama galimybė vienus Bitininkystės metus netenka galimybės kreiptis paramos pagal Bitininkystės programą pakartotinai.

**XIV SKYRIUS**

**BAIGIAMOSIOS NUOSTATOS**

63. Pasikeitus šiose Taisyklėse nurodytiems teisės aktams, tiesiogiai taikomos naujos šių teisės aktų nuostatos.

64. Paramos gavėjas privalo saugoti visus su paramos gavimu susijusius dokumentus Administravimo taisyklėse nustatytais terminais ir tvarka.

65. Pareiškėjas ir (arba) paramos gavėjas, nesutinkantis su Agentūros ar Ministerijos sprendimais, veikimu ar neveikimu, turi teisę Administravimo taisyklėse numatyta tvarka juos apskųsti.

\_\_\_\_\_\_\_\_\_\_\_\_\_\_\_\_\_\_\_\_